OpenLLM-France/wikimedia huggingface dataset:
# Papamosques gorjagrís

El papamosques gorjagrís (Myoparus griseigularis; syn: Fraseria griseigularis) és una espècie d'ocell de la família dels muscicàpids (Muscicapidae) pròpia de l'Àfrica occidental i central. Habita els boscos humits tropicals. El seu estat de conservació es considera de risc mínim.

## Taxonomia

A la Classificació del Congrés Ornitològic Internacional (versió 11.2, 2021) se'l considera al gènere Myoparus. Tanmateix, el Handook of the Birds of the World i la quarta versió de la BirdLife International Checklist of the birds of the world (desembre 2019) se'l classifica dins del gènere Fraseria (F. griseigularis), juntament amb altres vuit espècies de papamosques. En aquesta altra obra no es reconeix el gènere Myoparus.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques gorjagrís». Diccionari dels ocells del món. TERMCAT. [Consulta: 28 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 695. ISBN 978-84-16728-37-4.
* ↑ BirdLife International. «Grey-throated Tit-flycatcher. Fraseria griseigularis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 28 desembre 2021].
* ↑ «Chats, Old World flycatchers». IOC World Bird List Version 11.2. International Ornithologists' Union, 01-07-2021. [Consulta: 27 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 695-696. ISBN 978-84-16728-37-4.
# Copa Interciutats Dublín i Belfast

La Copa Interciutats Dublín i Belfast (Dublin and Belfast Intercity Cup) va ser una competició futbolística que es disputà vuit temporades a Irlanda entre 1941/42 i 1948/49. A la competició participaven 6 equips dels dos costats de la frontera irlandesa, la República d'Irlanda i Irlanda del Nord.

## Historial

* 1941-42: Dundalk 1-0 Shamrock Rovers
* 1942-43: Shamrock Rovers 2-2 Bohemians (resultat agregat, Shamrock Rovers guanyà als penals)
* 1943-44: Glentoran 5-4 Belfast Celtic (resultat agregat)
* 1944-45: Bohemians 3-2 Belfast Celtic (resultat agregat)
* 1945-46: Shamrock Rovers 3-2 Belfast Celtic (resultat agregat)
* 1946-47: Shamrock Rovers 4-1 Drumcondra F.C. (resultat agregat)
* 1947-48: Belfast Celtic i Distillery F.C. declarats guanyadors conjunts
* 1948-49: Shamrock Rovers 3-0 Dundalk

## Vegeu també

* Setanta Sports Cup

## Enllaços externs

* All-Ireland Competitions Arxivat 2007-09-30 a Wayback Machine.
* RSSSF - Competicions de tota Irlanda
# Locustdale

Locustdale és una concentració de població designada pel cens dels Estats Units a l'estat de Pennsilvània. Segons el cens del 2000 tenia 70 habitants.

## Demografia

Segons el cens del 2000, Locustdale tenia 70 habitants, 28 habitatges, i 19 famílies. La densitat de població era de 2.702,7 habitants/km².
Dels 28 habitatges en un 28,6% hi vivien nens de menys de 18 anys, en un 60,7% hi vivien parelles casades, en un 3,6% dones solteres, i en un 32,1% no eren unitats familiars. En el 25% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,05.
Per edats la població es repartia de la següent manera: un 20% tenia menys de 18 anys, un 14,3% entre 18 i 24, un 34,3% entre 25 i 44, un 15,7% de 45 a 60 i un 15,7% 65 anys o més.
L'edat mediana era de 35 anys. Per cada 100 dones de 18 o més anys hi havia 93,1 homes.
La renda mediana per habitatge era de 27.500 $ i la renda mediana per família de 28.750 $. Els homes tenien una renda mediana de 28.750 $ mentre que les dones 12.083 $. La renda per capita de la població era de 9.945 $. Entorn del 18,2% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Locustdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Locustdale». American Fact Finder. Oficina del Cens dels Estats Units, 12-01-2010.
# Berserk: Millennium Falcon Hen Seima Senki no Shō

Berserk: Millennium Falcon Hen Seima Senki no Shō (ベルセルク 千年帝国の鷹篇 聖魔戦記の章|Beruseruku Mireniamu Farukon Hen Seima Senki no Shō) és el segon videojoc basat en el manga Berserk. Fou llançat per Sega-Sammy al Japó en la PlayStation 2 el 7 d'octubre de 2004. Sammy va autoritzar a YBM-Sisa per la versió coreana que se va llançar al mateix temps. El seu predecessor, Sword of the Berserk: Guts' Rage, fou llançat en Dreamcast per ASCII en 1999. Els dos videojocs de Berserk foren creats pel desenvolupador japonès Yuke's.

## Argument

La història del joc cobreix part de l'arc argumental del Falcó Mil·lenari dels volums del 22 al 27 del manga Berserk. Amb els seus models poligonals més detallats, és visualment superior al seu predecessor que va eixir a Sega Dreamcast. Els mapes són molt més grans que el primer joc. Procés de captura de moviment es va utilitzar per augmentar el realisme en els moviments del personatge. El doblatge al japonès es va fer amb les veus de sèrie d'anime originalment emesa a televisió.

## Referències

* ↑ «Berserk ya está casi listo para PS2». Meristation, 03-08-2004.

## Enllaços externs

* Berserk: Millennium Falcon Hen Seima Senki no Shō pàgina web oficial Arxivat 2007-12-01 a Wayback Machine.
* Berserk Millennium Falcon Arc ~Seimasenki no Sho~ a MobyGames (anglès)
# Txarmil

Txarmil és la denominació que s'utilitza modernament al Marroc per a descriure la subcultura de bandes juvenils violentes, relacionades amb actes de delinqüència. El terme prové de la chermoula, un adob especiat que s'utilitza en la cuina tradicional per assahonar plats de carn o peix. El fenomen txarmil va començar a ser descrit mediàticament a partir del 2014, quan tres joves armats amb matxets van assaltar una perruqueria de moda al districte de Maârif, a Casablanca. Arran dels fets es van produir diversos atacs similars a diverses poblacions marroquines. Sovint descrits com a bandes del crim organitzat similars a les mares centro-americanes, tot i que no hi ha constància que tinguin una estructura formal més enllà de la de ser bandes de carrer, que tindrien en comú certs aspectes estètics, conductuals i delictius. Alguns dels elements que s'han associat a la subcultura txarmil serien l'ús i ostentació d'armes blanques, els missatges desafiants a les xarxes socials, l'ús de determinat calçat esportiu o pentinats, així com actituds masclistes i homòfobes.

## Referències

* ↑ «Morocco’s 'Tcharmil': teenage show-offs or real-life gangsters?» (en anglès). France 24, 22-04-2014 [Consulta: 7 juliol 2020].
* ↑ Ruiz, Adolfo S. «A cop de matxet per les platges». La Vanguardia, 31-08-2015 [Consulta: 7 juliol 2020].
* ↑ Casqueiro, Javier «El Tcharmile, las maras de Marruecos» (en castellà). El País, 12-07-2014 [Consulta: 7 juliol 2020].
* 1 2 Sánchez-García, José [et al]. «Legal considerations concerning youth street groups in Transgang regions». Transgang Working Papers. Universitat Pompeu Fabra, 2019, pàg. 22-23. ISSN: 978-84-09-13721-3 [Consulta: 10 juliol 2020].
* ↑ Stiles, Frankie «Morocco's Tcharmils 'consider jail home» (en anglès). Al Jazeera, 27-02-2015 [Consulta: 7 juliol 2020].
# Nasalització

La nasalització és un fenomen fonètic que afecta tant a les vocals com a les consonants i que consisteix a articular el so deixant sortir alhora l'aire pel nas i per la boca. Hi ha sons que són sempre nasals, com [m], mentre que d'altres tenen una variant nasalitzada i una sense nasalitzar. La variant nasalitzada s'indica amb un diacrític ~ sobre el signe de l'AFI.
Hi ha llengües amb vocals nasals en contrast amb les seves corresponents vocals orals, com en francès, portuguès, bretó, polonès. En altres llengües, com el català, només hi ha vocals orals.

## Vegeu també

* Nasalització vocàlica
* Consonant nasal
# Papamosques narcís

El papamosques narcís (Ficedula narcissina) és una espècie d'ocell de la família dels muscicàpids (Muscicapidae). És troba a l'Àsia oriental i migra cap al sud-est asiàtic. El seu hàbitat natural el formen boscos, matollars, aiguamolls i ambients humans. El seu estat de conservació es considera de risc mínim.
El nom de l'ocell és una referència al color groc de moltes varietats de flors de narcís.

## Taxonomia

El papamosques dorsiverd (F. elisae) del nord de la Xina i el papamosques de les Ryukyu (F. owstoni) de les illes Ryukyu es consideraven anteriorment subespècies del papamosques narcís, però es varen segmentar després de diversos estudis.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques narcís». Diccionari dels ocells del món. TERMCAT. [Consulta: 15 juliol 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 706. ISBN 978-84-16728-37-4.
* ↑ BirdLife International. «Narcissus Flycatcher. Ficedula narcissina» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 15 juliol 2022].
* ↑ Zhang, Yan-Yun; Wang, Ning; Zhang, Jie; Zheng, Guang-Mei «Acoustic difference of narcissus flycatcher complex». Acta Zoologica Sinica, 52, 4, 01-08-2006, pàg. 648–654.
* ↑ «Species Updates – IOC World Bird List» (en anglès americà).
# Cristal·lització fraccionada

La cristal·lització fraccionada és un procediment basat en cristal·litzacions repetides de les solucions obtingudes cada vegada amb els cristalls procedents de l'operació anterior que permet separar mescles en els seus components de solubilitats diferents.
En la cristal·lització fraccionada el compost impur es barreja amb un dissolvent, s'escalfa i després es refreda gradualment a fi que, com cadascun dels seus components cristal·litza a diferent velocitat a conseqüència de la diferència de solubilitat, es pot eliminar en forma pura de la dissolució, separat de les impureses.

## Referències

* ↑ «Cristal·lització fraccionada». Diccionari de la llengua catalana de l'IEC. Institut d'Estudis Catalans.
# Uldis Pūcītis

Uldis Pūcītis (Parròquia de Ranka, Raion de Gulbenes, 15 d'abril de 1937 − Riga, 14 de desembre de 2000) fou un actor de cinema, teatre i televisió, guionista i director de cinema letó.

## Vida artística

Després de graduar-se a l'escola de Ranka va continuar els seus estudis a Riga i a l'Acadèmia Letona de Música Jāzeps Vītols, on es va graduar el 1959. Després de la seva graduació, va treballar com a mestre a la ciutat d'Aizpute durant quatre anys. Al Teatre de Liepāja des de 1960 a 1962, al Teatre Dailes entre 1964 i 1973 i al Teatre La Joventut entre 1962 i 1964 i novament des de 1973 fins a 1992.
Pūcītis va fer el seu debut al cinema amb un petit paper, d'un pescador, l'any 1959 en llengua letona a la pel·lícula Svešiniece Ciema dirigida per Ada Neretniece. El seu primer paper protagonista el va realitzar al costat de l'actriu letona Vija Artmane a Purva bridējs, una adaptació cinematogràfica de la novel·la del mateix nom de l'escriptor letó Rūdolfs Blaumanis. Va aparèixer en una sèrie de papers tant al cinema com a la televisió entre els anys 1960 i 1990, a més a més de continuar la seva carrera als escenaris teatrals. El 1998, Pūcītis escriuria el guió i va co-dirigir la minisèrie de televisió Izpostītā Ligzda per a Latvijas Televizija (LTV) amb Armands Zvirbulis. La pel·lícula i tots dos Zvirbulis i Pūcītis es va adjudicar el Lielais Kristaps; el premi més alt atorgat pel cinema de Letònia.

## Vida familiar

Estava casat amb Olivija Pūcīte (de soltera Poselanova). La seva filla és l'actriu Milēna Gulbe-Kavace i els seus nets són tennistes professionals Ernests Gulbis i Laura Gulbe. A la fi de l'any 2000, va caure malalt a la seva casa d'estiu a Jūrmala. Després d'ésser portat a l'hospital a Riga, va ser diagnosticat inicialment amb una úlcera d'estómac. Tanmateix, va morir a l'hospital d'una embòlia pulmonar i va ser enterrat al cementiri del Bosc de Riga.

## Papers més importants en teatre

* Pičs - Imants Ziedonis (1967)
* Kristaps Krone - Pauls Putniņš (1968)
* Ivanovs - Anton Txékhov (1975)
* Pērs Gints - Henrik Ibsen (1979)
* Borozdins - V. Rozova (1981)

## Selecció de filmografia

* Es visu atceros, Ricard (1966)
* Dead Mountaineer hotel (1979)
* Izpostītā ligzda (1998) amb Armands Zvirbulis

## Referències

* ↑ «63 gadu vecumā šodien miris latviešu teātra un kino aktieris Uldis Pūcītis» (en letó). [Consulta: 10 juny 2015].
* 1 2 3 4 «Uldis Pūcītis» (en letó). Nekropole. [Consulta: 10 juny 2015].
* ↑ «Darbs un šņabis aktiera dzīvē» (en letó). Senioriem. Esam Kopai. Arxivat de l'original el 2016-03-03. [Consulta: 10 juny 2015].
* ↑ «Purva bridēja mīlestība. Atklāti stāsta Ulda Pūcīša sieva Olīvija» (en letó). Kasjauns.lv. [Consulta: 10 juny 2015].
# Font escrita

Font escrita és la font documental habitualment usada com a font historiogràfica, és a dir, el vehicle habitual de conservació de la memòria històrica que els historiadors utilitzen per a la reconstrucció, anàlisi i interpretació del passat de la humanitat, és a dir: la Història.
No convé d'oblidar que durant la major part del passat de la humanitat (la Prehistòria) no existia l'escriptura; i que també al passat més recent (la Història), solament una minoria culta produïa documents escrits. Tenir en compte només les fonts escrites produeix un biaix que privilegia als testimonis de les classes dirigents, la història política, la història militar, la religió i la ideologia dominant. A més a més qualsevol font escrita es fa com a justificació d'alguna forma del que el produeix, pel que han de tractar-se amb prudència, i en moltes ocasions amb veritable escepticisme.
Per al tractament de les fonts escrites i la diferència entre font i document vegeu font documental.

## Tipus de fonts escrites

* Font bibliogràfica; la de publicació puntual: els seus documents són els llibres. Es recopilen a biblioteques.
* Font hemerogràfica; la de publicació periòdica: els seus documents són els diaris i revistes. Es recopilen a hemeroteques.
* Font epigràfica; la que es manifesta a espais públics, formant part de l'arquitectura o de monuments: els seus documents són les inscripcions estudiades per l'epigrafia.
* Font arxivística: la no publicada, sinó restringida per al seu propi ús per qui la va produir (l'autor o font). Els seus documents de vegades es destrueixen, o si es considera que la seva conservació és pertinent, queden dipositats en un arxiu per a la seva recopilació. Pot ser tant un arxiu privat com un arxiu públic: arxiu d'empresa, arxiu institucional, arxiu eclesiàstic (arxiu parroquial, arxiu episcopal, arxiu Secret Vaticà), arxiu municipal, arxiu provincial, arxiu estatal, etc.

## Fonts escrites i ciències auxiliars

Per a cada una de les ciències auxiliars de la història que tenen alguna cosa a veure amb les fonts escrites:
* L'estudi dels documents correspon a la diplomàtica.
* La seva conservació i ordenació correspon a l'arxivística i la biblioteconomia.
* L'estudi de la història de l'escriptura manual és la paleografia.
* L'estudi dels tipus d'impremta és la tipografia.
* Per a les noves formes de fixació de les fonts escrites veure Tecnologies de la Informació i la Comunicació.
# Nimbochromis pardalis

Nimbochromis pardalis és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 23 cm de longitud total.

## Distribució geogràfica

És un endemisme del llac Malawi (Àfrica oriental).

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, Alemanya Occidental. Malawian cichlid fishes: 1-334.
* ↑ BioLib
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. 2001. Malawi Cichlids in their natural habitat. Cichlid Press, Estats Units. 3a edició.
* Maréchal, C., 1991. Nimbochromis. p. 296-299. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nasa (desambiguació)

«El terme Nasa pot tenir els següents significats» té aquests significats:
* Nasa, poble indígena del Cauca, Colòmbia.
* Nasa Yuwe idioma que parla aquest poble.
* NASA, agència dels Estats Units responsabledel programa espacial, de la investigació i exploració espacial.
* Nasa, antiga ciutat de Turkmenistan
* Nasa, trampa per a pescar.
* N.A.S.A., un projecte musical.
# Paramount (Califòrnia)

Paramount és una ciutat dels Estats Units a l'estat de Califòrnia. Segons el cens del 2000 tenia 55.266 habitants.

## Demografia

Segons el cens del 2000, Paramount tenia 55.266 habitants, 13.972 habitatges, i 11.331 famílies. La densitat de població era de 4.511,3 habitants/km².
Dels 13.972 habitatges en un 55,1% hi vivien nens de menys de 18 anys, en un 51,3% hi vivien parelles casades, en un 21,7% dones solteres, i en un 18,9% no eren unitats familiars. En el 14,6% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,93 i el nombre mitjà de persones que vivien en cada família era de 4,31.
Per edats la població es repartia de la següent manera: un 36,9% tenia menys de 18 anys, un 12% entre 18 i 24, un 31,9% entre 25 i 44, un 14% de 45 a 60 i un 5,2% 65 anys o més.
L'edat mediana era de 26 anys. Per cada 100 dones de 18 o més anys hi havia 93,3 homes.
La renda mediana per habitatge era de 36.749 $ i la renda mediana per família de 37.276 $. Els homes tenien una renda mediana de 27.730 $ mentre que les dones 22.472 $. La renda per capita de la població era d'11.487 $. Entorn del 19,1% de les famílies i el 21,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paramount». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Paramount». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Lol·lià

Lol·lià és el nom dels següents personatges:
* Lol·lià, usurpador del tron imperial romà
* Publi Hordeoni Lol·lià, sofista grec
# Blagovesxénskoie (Sakhalín)

* Per a altres significats, vegeu «Blagovesxénskoie».
Blagovesxénskoie (en rus: Благовещенское) és un poble de l'óblast de Sakhalín, a l'Extrem Orient de Rússia, que el 2013 tenia 3 habitants. Pertany al districte d'Aniva.

## Referències

* ↑ Большая Российская энциклопедия: В 30 т. / Председатель науч.-ред. совета Ю. С. Осипов. Отв. ред С. Л. Кравец. Т. 1. А — Анкетирование. — М.: Большая Российская энциклопедия, 2005. — 766 с.: ил.: карт.
# Uallach ingen Muinecháin

Uallach ingen Muinechain (morta l'any 934) va ser una poetessa irlandesa i Ollamh Érenn, de la Irlanda celta. El càrrec d'Ollamh Érenn, o Cap Ollam (literalment 'el més gran') d'Irlanda, era un títol professional que feia referència a un bard o poeta de literatura i història. Tots els caps de tribu tenien un i el Cap Ollam d'una província, tenia al seu càrrec tots els ollams d'aquesta província i socialment era equivalent a un rei provincial.
Uallach era de la península de Corca Dhuibhne al Comtat de Kerry, i va ser descrita com una banfhile (poetessa) a Irlanda al seu necrologi als Annals d'Inisfallen. Es notable la pràcticament nul·la presència de poetesses a les fonts gaèliques, i no es coneix pràcticament res de la seva vida o la seva obra.

## Referències

* ↑ Meek, Christine; Simms, Katharine. The fragility of her sex? : medieval Irishwomen in their European context. Dublín: Four Courts Press, 1996. ISBN 1851821724.

## Bibliografia

* Uallach ingen Muinechain, Maire Ni Dhonnchadha, a L'Enciclopèdia d'Irlanda, p. 1087, Dublín, 2003
# Font i pica d'abeurador (la Vall de Boí)

La Font i pica d'abeurador és una obra de la Vall de Boí (Alta Ribagorça) inclosa a l'Inventari del Patrimoni Arquitectònic de Catalunya.

## Descripció

Pont d'un sol arc recolzat sobre la roca del terreny en un punt on el riu passa molt encaixat entre penyes.
Tot i ser evident la seva reconstrucció recent, sobretot per l'errònia col·locació de la clau de l'arc datada el 1.70?, la seva forma molt propera a l'original i la seva imatge consolidada en aquest sector de poble fan recomanable la seva conservació, millorant les seves baranes i restaurar-lo adequadament.

## Història

A l'arc del costat nord del pont hi ha una peça de clau, bastant deteriorada, datada el 1.70?.

## Referències

* 1 2 3 «Font i pica d'abeurador». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 desembre 2018].
# Nimbochromis linni

Nimbochromis linni és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 25 cm de longitud total.

## Distribució geogràfica

És un endemisme del llac Malawi (Àfrica oriental).

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, Alemanya Occidental. Malawian cichlid fishes: 1-334.
* ↑ BioLib
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. 2001. Malawi Cichlids in their natural habitat. Cichlid Press, Estats Units. 3a edició.
* Maréchal, C., 1991. Nimbochromis. p. 296-299. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.